cockpit
Store norske leksikon,Teknologi og industri,Transport,Sjøfart og skipsindustri,Skipstekniske og nautiske begrep,Skipstekniske begrep
Cockpit er styreposisjonen på mindre båter. Begrepet benyttes også i luftfarten om fartøyets styreposisjon.
Cockpiten skiller seg fra en kommandobro eller et styrhus på større fartøy, siden den er relativt liten av størrelse. Cockpit er som regel knyttet til styreposisjonen på motor- og seilbåter opp til 60-70 fot, gjerne uten overbygg som beskytter mot vær og vind. Eldre åpne båter og fartøy med utenbordsmotor har ikke cockpit i den forstand, men en styreposisjon bakerst ved rorkulten eller styrestammen. Les mer i Store norske leksikon båt rorindikator dekk – på skip